Triquetra entrelazada que é un nó trevo
A **triquetra** (do adxectivo latino *triquetrus* "de tres cantos") é unha figura triangular composta por tres arcos entrelazados, ou (equivalente) tres formas de lentes *vesicae piscis* superpostas.

Utilízase como deseño ornamental en arquitectura e na iluminación de manuscritos medievais (particularmente na tradición insular das illas británicas). A súa representación como entrelazada é común nos adornos insulares de aproximadamente o século VII. Nesta interpretación, a triquetra representa o nó topoloxicamente máis simple posíbel.

Historia
--------

### Idade do Ferro

O termo ***triquetra*** en arqueoloxía úsase de calquera figura que consta de tres arcos, incluíndo un deseño de molinete do tipo dos triskeles ou trísceles. Tales símbolos fanse frecuentes a partir do século IV a.C. cerámicas ornamentadas de Anatolia e Persia, e aparecen nas primeiras moedas licias.

A triquetra atópase nas pedras rúnicas do norte de Europa e nas primeiras moedas xermánicas. Ten un parecido co chamado *valknut*, un deseño de tres triángulos entrelazados, atopado no mesmo contexto.

### Arte insular

A triquetra atópase a miúdo na arte insular, sobre todo na obra de metal e en manuscritos iluminados como o *Libro de Kells*. É un "tema menor aínda que recorrente" na fase secundaria da produción de *sceattas* anglosaxóns (c. 710–760). Atópase en obras de arte similares en cruces altas e lousas paleocristiás. Un exemplo da cantería da Idade Media é o banquiño anglosaxón na abadía de Hexham.

O símbolo interpretouse como unha representación da Trindade cristiá, especialmente desde o renacemento celta do século XIX. A intención orixinal dos artistas altomedievais é descoñecida e experta advirten contra a sobreinterpretación. Non obstante, úsase regularmente como símbolo trinitario na iconografía cristiá contemporánea.

### Tradición asiática

A triquetra foi un símbolo kamon coñecido no Xapón chamado *Musubi Mitsugashiwa.* Sendo unha das formas dos signos da dinastía ariana Iakšaku, chegou ao Xapón co Kāśyapīya da dinastía, estendendo logo a tecnoloxía e o budismo a través do reino de Khotan, China e Corea.

Uso moderno
-----------

A triquetra utilízase a miúdo artísticamente como elemento de deseño cando se usa o nó celta, especialmente en asociación coas nacións celtas modernas. A triquetra, tamén coñecida como "nó da trindade", adoita atoparse como elemento de deseño de xoias populares irlandesas, como *claddaghs* e outros aneis de voda ou compromiso.

Os pagáns celtas ou neopagans que non teñen unha orientación cultural celta, poden usar a triquetra para simbolizar unha variedade de conceptos e figuras mitolóxicas. Debido á súa presenza na arte celta insular, os reconstruccionistas celtas usan a triquetra para representar unha das diversas triplicidades na súa cosmoloxía e teoloxía (como a división tripartita do mundo nos reinos da Terra, do Mar e do Ceo), ou como símbolo dunha das deidades triplas celtas específicas, por exemplo a deusa da batalla, a Morrígan ou Morrigu. O símbolo tamén é usado ás veces polos wiccanos e algúns da New Age para simbolizar a Deusa Tripla, ou como símbolo protector.

Na serie de televisión *The Walking Dead* (2010), a katana de Michonne presenta unha triquetra, escollida polo seu significado como "símbolo da tripla deusa".

Na serie alemá de Netflix *Dark* (2017), simboliza os ciclos de tempo pechados das covas, cada ciclo con 33 anos de diferenza, co pasado afectando ao futuro e o futuro influíndo no pasado. A triquetra ten un importante valor simbólico para os viaxeiros do tempo. Este símbolo pódese ver na porta metálica da Cova, na Táboa Esmeralda, nos xornais d*e The Stranger* e na foto de Sic Mundus.

Galería
-------

* Triquetra nunha das pedras rúnicas de Funbo (século XI), situada no parque da Universidade de Uppsala.Triquetra nunha das pedras rúnicas de Funbo (século XI), situada no parque da Universidade de Uppsala.
* Primeiro plano dunha triquetra nunha das pedras rúnicas de Funbo.Primeiro plano dunha triquetra nunha das pedras rúnicas de Funbo.
* Triquetra entrelazada nun céntimo noruegués acuñado por Harald Hardrada (r. 1047-1066)Triquetra entrelazada nun céntimo noruegués acuñado por Harald Hardrada (r. 1047-1066)
* Un centavo noruegués acuñado por Harald Hardrada (r. 1047-1066)Un centavo noruegués acuñado por Harald Hardrada (r. 1047-1066)
* Catro triquetras formando unha "cruz carolinxia" na igrexa de Santa Susana en Santiago de Compostela (s. XI/XII?).Catro triquetras formando unha "cruz carolinxia" na igrexa de Santa Susana en Santiago de Compostela (s. XI/XII?).

### Variacións

* Triquetra composta por tres Vesica piscis superpostosTriquetra composta por tres Vesica piscis superpostos
* Triquetra dobre entrelazadaTriquetra dobre entrelazada
* Forma de triquetra anoadaForma de triquetra anoada
* Triquetra entrelazada cun círculo como símbolo trinitario (un "nó da Trindade")Triquetra entrelazada cun círculo como símbolo trinitario (un "nó da Trindade")
* Triquetra en azul como parte dun símbolo trinitarioTriquetra en azul como parte dun símbolo trinitario
* Triquetra entrelazada ao estilo da pedra rúnica de FunboTriquetra entrelazada ao estilo da pedra rúnica de Funbo
* Cruz das triquetras, ou "cruz carolinxia"*Cruz das triquetras*, ou "cruz carolinxia"
* Cruz composta por catro triquetras entrelazadasCruz composta por catro triquetras entrelazadas
* Cruz celta con triquetrasCruz celta con triquetras

Notas
-----

1. ↑  John Burley Waring, *Ceramic Art in Remote Ages* (1874), 84f.
2. 1 2  Tony Abramson (ed.), *Two Decades of Discovery* Studies in Medieval Coinage 1, Boydell Press (2008), p. 1.
3. ↑  "County Durham and Northumberland". *www.ascorpus.ac.uk*. Consultado o 2019-07-16.
4. ↑  McMahon, Seán (1999). *Story of the Claddagh Ring*. Mercier Press. ISBN 9781856351898.
5. ↑  Mac Mathúna, Liam (1999) "Irish Perceptions of the Cosmos" *Celtica* vol. 23 (1999), pp.174–187
6. ↑  Keveney, Bill (12 de outubro de 2014). "'The Walking Dead,' up close and personal". *USA Today*. Consultado o 11 de abril de 2022.
7. ↑  "Dark". *dark.netflix.io* (en inglés). Consultado o 2020-05-30.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Triquetra Modificar a ligazón no Wikidata*** |

### Bibliografía

* H. Trætteberg, E. Moltke, I. Lindeberg, "Triquetra" en: *Kulturhistorisk leksikon for nordisk middelalder*, vol. 18 (1982), páx. 634–6356.
* Martin Blindheim: *Graffiti in Norwegian stave churches c. 1150 - c. 1350*, Oslo 1985, i. a. p. 44–45

### Outros artigos

* Aneis borromeos
* Cruz carolinxia
* Nó celta
* Nó de trevo
* Shamrock
* Tres lebres
* Tríscele

### Ligazóns externas

* Weisstein, Eric W. "Johnson's Theorem". *MathWorld*

|  |  |
| --- | --- |
| Control de autoridades | 
* Wd: Q1425224
* AAT: 300165444

 |